News Update: JPMorgan ชี้ $38,000 คือมูลค่าที่เหมาะสมของ Bitcoin ในตอนนี้ ย้ำ Bitcoin ผันผวนกว่าทองคำ 4 เท่า แต่เชื่อมั่นราคาพุ่งแตะ $150,000 ในระยะยาว - FINNOMENA
JPMorgan ธนาคารยักษ์ใหญ่ของสหรัฐฯ​ ชี้ มูลค่าที่เหมาะสม (Fair Value) ของ Bitcoin ตอนนี้อยู่ที่เพียง $38,000 หรือต่ำกว่าราคาปัจจุบันถึง 12% แต่ยังเชื่อว่าราคาจะพุ่งอีกหลายเท่าในอนาคต
9 ก.พ. 2565

JPMorgan ธนาคารยักษ์ใหญ่ของสหรัฐฯ ชี้ มูลค่าที่เหมาะสม (Fair Value) ของ Bitcoin ตอนนี้อยู่ที่เพียง $38,000 หรือต่ำกว่าราคาปัจจุบันถึง 12% แต่ยังเชื่อว่าราคาจะพุ่งอีกหลายเท่าในอนาคต
ทีมนักกลยุทธ์ของ JPMorgan นำโดย Nikolaos Panigirtzoglou ออกรายงานล่าสุดที่ระบุว่า Bitcoin มีความผันผวนมากกว่าทองคำถึง 4 เท่า แต่หากความผันผวนของ Bitcoin ลดลงมาเหลือ 3 เท่า ราคาที่เหมาะสมจะเพิ่มขึ้นเป็น $50,000
“ความท้าทายที่ยิ่งใหญ่ที่สุดของ Bitcoin คือ ความผันผวนและวัฏจักรที่แกว่งตัวแรง ซึ่งเป็นอุปสรรคสำคัญที่ทำให้นักลงทุนสถาบันไม่ยอมรับในสินทรัพย์ดิจิทัล” Nikolaos กล่าว
อย่างไรก็ตาม JPMorgan มองว่า ในระยะยาวราคา Bitcoin อาจพุ่งไปถึง $150,000 สูงกว่าคาดการณ์ในปี ก่อนที่ $146,000 ซึ่งที่ราคาระดับนั้นจะทำให้มูลค่ารวมของตลาด Bitcoin เทียบเท่าตลาดทองคำ
ก่อนหน้านี้ในเดือน ม.ค. JPMorgan ได้กล่าวว่า การปรับฐานในช่วงเริ่มปี 2022 ไม่รุนแรงเท่าเดือน พ.ค. ของปีที่แล้ว ซึ่งร่วงไปกว่า 50% แต่ตัวชี้วัดต่างๆ อย่างจำนวนสัญญาที่เปิดสถานะ (Open Interest) และปริมาณสำรองบนแพลตฟอร์มซื้อขาย ต่างส่งสัญญาณว่าการปรับฐานจะยาวนาน และแนวโน้มการปรับตัวลงของราคาจะน่ากังวลมากขึ้น
อ้างอิง: https://www.bloomberg.com/news/articles/2022-02-09/bitcoin-s-volatility-versus-gold-implies-38-000-value-jpmorgan?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Crypto
JPMorgan
News Update
คริปโต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA